
CONSILIUL JUDEŢEAN

HOTĂRÂRE 
privind cumpărarea imobilului-teren, în suprafață de 1000 mp, 
situat în municipiul Bistrița, localitatea componentă Unirea, 
înscris în Cartea funciară nr.76202 Bistrița, proprietate 
a domnului Marius-Călin Fodor

Consiliul Judeţean Bistriţa-Năsăud, întrunit în şedinţă ordinară, în data de 27.11.2019, în prezenţa a 30 de consilieri judeţeni,
Având în vedere:
· Referatul de aprobare nr.IX/25323 din 21.11.2019 al Preşedintelui Consiliului Judeţean Bistriţa-Năsăud;
· raportul comun nr.II/25330 din 21.11.2019 al Direcţiei economice și Direcției administrație locală din cadrul Consiliului Județean Bistrița-Năsăud;
· prevederile art.209 alin.(3), art.218, art.551 pct.1, art.552, art.553 alin.(1), art.557, art.559, art.859 alin.(2), art.863 lit.d), art.876 alin.(3) din Legea nr.287/2009 privind Codul civil, republicată, cu modificările şi completările ulterioare;
· prevederile art.2 alin.(2), art.29 alin.(1) lit.a) din Legea nr.98/2016 privind achiziţiile publice, cu modificările şi completările ulterioare;
· prevederile art.12 alin.(1), alin.(2) și alin.(6), art.13 alin.(1) din Ordinul directorului general al Agenției Naționale de Cadastru și Publicitate Imobiliară nr.700/2014 privind aprobarea Regulamentului de avizare, recepție și înscriere în evidențele de cadastru și carte funciară, cu modificările și completările ulterioare;
· prevederile Ordinului ministrului justiţiei nr.46/C/2011 pentru aprobarea Normelor privind tarifele de onorarii pentru serviciile prestate de notarii publici, cu modificările și completările ulterioare;
· Hotărârea Consiliului Județean Bistrița-Năsăud nr.184/2018 privind aprobarea încheierii Convenției de Asociere între Județul Bistrița-Năsăud, Direcția Generală de Asistență Socială și Protecția Copilului Bistrița-Năsăud și Fundația Hope and Homes for Children România în vederea construirii a două case de tip familial în Județul Bistrița-Năsăud;
· Convenția de Asociere nr.27291/2018 încheiată între Județul Bistrița-Năsăud, Direcția Generală de Asistență Socială și Protecția Copilului Bistrița-Năsăud și Fundația Hope and Homes for Children România în vederea construirii a două case de tip familial în Județul Bistrița-Năsăud;
· Hotărârea Consiliului Județean Bistrița-Năsăud nr.86/2019 privind aprobarea Regulamentului și constituirea comisiei pentru achiziția de imobile de către județul Bistrița-Năsăud, modificată prin Hotărârea Consiliului Județean Bistrița-Năsăud nr.100/2019;
· prevederile poziției nr.2.1.8, art.710130 „Alte active fixe”, Capitolul 5102 „Autorități publice și acțiuni externe” din Anexa nr.1 la Hotărârea Consiliului Județean Bistrița-Năsăud nr.119/2019 privind a șasea rectificare a bugetului de venituri şi cheltuieli al Judeţului Bistriţa-Năsăud pe anul 2019 și estimările pe anii 2020-2022;
· Studiul de piață și raportul de evaluare, întocmit de Î.I.Consultanță și Expertiză - Evaluator autorizat A.N.E.V.A.R. Ciornei Mihai, înregistrate la Consiliul Județean Bistrița-Năsăud cu nr.II/17301 din 22.08.2019;
· Raportul nr.25240 din 20.11.2019 al Comisiei pentru achiziția de imobile de către Județul Bistrița-Năsăud, privind desfășurarea achiziției publice a imobilului-teren, în suprafață de 1000 mp, situat în municipiul Bistrița, localitatea componentă Unirea, înscris în Cartea funciară nr.76202 Bistrița și rezultatul negocierii prețului de vânzare-cumpărare;
· Extrasul de carte funciară nr.76202  Bistrița, eliberat de Oficiul de Cadastru și Publicitate Imobiliară Bistrița-Năsăud, înregistrat la Consiliul Județean Bistrița-Năsăud cu nr.II/22393 din 22.10.2019;
· avizul nr.IA/25662 din 26.11.2019 al Comisiei de administraţie;
· avizul nr.IA/25665 din 26.11.2019 al Comisiei de urbanism;
· avizul nr.IA/25690 din 26.11.2019 al Comisiei economice.

În temeiul prevederilor art.173 alin.(1) lit.c) și lit.d), alin.(5) lit.b), art.182 alin.(1) și alin.(3) coroborat cu art.139 alin.(2), art.196 alin.(1) lit.a), art.286 alin.(3), art.289 alin.(4) din Ordonanța de urgență a Guvernului nr.57/2019 privind Codul administrativ, cu modificările și completările ulterioare, 


HOTĂRĂȘTE:

[bookmark: _GoBack]Art.1  (1) Se aprobă cumpărarea imobilului-teren, în suprafață de 1000 mp, situat în municipiul Bistrița, localitatea componentă Unirea, înscris în Cartea funciară nr.76202 Bistrița, Nr.cadastral:76202, proprietate a domnului Marius-Călin Fodor, județul Bistrița-Năsăud.
(2) Cumpărarea imobilului prevăzut la alin.(1) se face în scopul construirii unei Case de tip familial pentru copiii cu dizabilități în municipiul Bistrița, obiectiv de interes public județean.
Art.2 (1) Se aprobă prețul de cumpărare a imobilului prevăzut la art.1 în sumă de 27.000 euro, care se va plăti în echivalent lei, la cursul oficial BNR din data semnării contractului de vânzare-cumpărare, negociat de Comisia pentru achiziția de imobile de către Județul Bistrița-Năsăud, conform Raportului nr. nr.25240 din 20.11.2019, prevăzut în anexa care face parte integrantă din prezenta hotărâre.
(2) Se aprobă suportarea din bugetul județului Bistrița-Năsăud, Capitolul 5102 „Autorități publice și acțiuni externe”, art.710130 „Alte active fixe”, a sumei aferente plății prețului prevăzut la alin.(1), a taxelor notariale și a celor privind înscrierea dreptului de proprietate al județului Bistrița-Năsăud în cartea funciară.
Art.3 Se împuterniceşte domnul Florin-Grigore Moldovan, în calitate de Administrator public al Judeţului Bistriţa-Năsăud, să încheie, în numele şi pentru judeţul Bistriţa-Năsăud, contractul de vânzare-cumpărare în formă autentică.
Art.4 Imobilul-teren cumpărat potrivit prevederilor prezentei hotărâri se declară, în condiţiile legii, bun de interes public județean și se înscrie în inventarul bunurilor care alcătuiesc domeniul public al județului Bistrița-Năsăud, la valoarea prevăzută în contractul de vânzare-cumpărare.
Art.5 Prezenta hotărâre a fost adoptată cu un număr de 30 voturi „pentru”.
Art.6 Cu ducerea la îndeplinire a prevederilor prezentei hotărâri se încredinţează Direcția administrație locală și Direcţia economică din cadrul Consiliului Judeţean Bistriţa-Năsăud.  
Art.7 Prezenta hotărâre se comunică de către Serviciul juridic cu:
· Direcţia administraţie locală;
· Direcția economică;
· Direcția Generală de Asistență Socială și Protecția Copilului Bistrița-Năsăud;
· Domnul Marius-Călin Fodor, domiciliat în municipiul Bistrița, str.Codrișor nr.4, județul Bistrița-Năsăud;
· Instituţia Prefectului - judeţul Bistriţa-Năsăud.

 VICEPREŞEDINTE,                                 Contrasemnează:
             VASILE PUICA                 SECRETARUL GENERAL AL JUDEȚULUI,
                                                                              MICA OPREA                                                           
Nr. 138
Din 27.11.2019

